Anthicinae

Sandbiller (Anthicinae) er en underfamilie av små biller som ofte ligner på maur. De lever på bakken der de løper omkring, og er sannsynligvis altetende.

Utseende 
Små til middelsstore (1,2 – 7 mm) biller, kroppen tydelig oppdelt i hode, bryst og bakkropp med markerte innskjæringer mellom. På farge er de oftest brunlige eller svarte, dekkvingene har ofte lysere flekker eller tverrbånd. Oversiden er fint og sparsomt hårete. Hodet er stort og gjerne mer eller mindre firkantet. Fasettøynene er ganske små og runde. Antennene er 11-leddete, ganske lange og mer eller mindre trådformede. De ytterste leddene kan være sterkt forlengede. Bakerst er hodet kraftig innsnevret, og disse billene har en tydelig, smal "hals", noe som er karakteristisk for familien. Brystskjoldet (pronotum) er temmelig lite, høyst så bredt som hodet og minst så langt som bredt. Ofte er det timeglass-formet sett ovenfra. Hos slekten Notoxus har pronotums fremkant en skjeformet utvekst som nesten dekker hodet sett ovenfra. Dekkvingene er mye bredere enn pronotum, parallellsidige eller ovale, tydelig punkterte, men vanligvis uten markerte punktrekker. Beina er temmelig lange og slanke, men lårene er ofte fortykkede. For- og mellomføttene har fem ledd, bakføttene fire. På alle beina er det nest ytterste fotleddet tolappet.

Levevis 
Sandbillene ser ut til å være altetere som kan leve på mange ulike slags føde. De spiser blant annet små leddyr, sopp og pollen. Det antas at noen kan leve av andre insekters egg. De er særlig vanlige mellom råtnende plantedeler som komposter eller lignende, og på varme, soleksponerte steder. De løper omkring med kvikke, brå bevegelser og man tar dem gjerne ved første øyekast for små maur. Det er vist at sandbiller blir tiltrukket til giftstoffet cantharidin, som visse andre biller produserer. Man tror at de spiser dette for selv å bli usmakelige for rovdyr.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Tenebrionoidea Latreille, 1802
 Familien sandbiller, Anthicidae Lacordaire, 1825
 Underfamilien Anthicinae Lacordaire, 1825
 Stammen Anthicini Lacordaire, 1825
 Slekten Acanthinus LaFerté-Sénectère, 1849
 Slekten Amblyderus LaFerté-Sénectère, 1849
 Slekten Anthicomorphus Lewis, 1895
 Slekten Anthicus Paykull, 1798 - i Norge:
 Anthicus antherinus (Linnaeus, 1761)
 Anthicus ater (Panzer, 1796)
 Anthicus bimaculatus (Illiger, 1801)
 Anthicus flavipes (Panzer, 1797)
 Anthicus sellatus (Panzer, 1797)
 Slekten Baulius Casey, 1895
 Slekten Clavicollis Marseul, 1879
 Slekten Cordicollis Marseul, 1879 - i Norge:
 Cordicollis gracilis (Panzer, 1797)
 Cordicollis instabilis (Schmidt, 1842)
 Slekten Cyclodinus Mulsant & Rey, 1866
 Slekten Euvacusus Casey, 1904
 Slekten Floydwernerius Telnov, 2007
 Slekten Formicilla LeConte, 1851
 Slekten Hirticollis Marseul, 1879
 Slekten Hirticomus Pic, 1894
 Slekten Ischyropalpus LaFerté-Sénectère, 1849
 Slekten Leptaleus La Ferté-Sénectère, 1849
 Slekten Leptanthicus Werner, 1958
 Slekten Malporus Casey, 1895
 Slekten Nitorus Telnov, 2007
 Slekten Omonadus Mulsant & Rey, 1866 - i Norge:
 Omonadus floralis (Linnaeus, 1758)
 Omonadus formicarius (Goeze, 1777)
 Slekten Pseudocyclodinus Telnov, 2003
 Slekten Pseudoleptaleus Pic, 1901
 Slekten Sapintus Casey, 1895
 Slekten Stricticollis Marseul, 1879
 Slekten Tanarthrus LeConte, 1851
 Slekten Tenuicomus Pic, 1894
 Slekten Vacusus Casey, 1895
 Slekten Yunnanomonticola Telnov, 2002
 Stammen Endomiini
 Slekten Endomia LaPorte de Castelnau, 1840
 Stammen Formicomini
 Slekten Andrahomanus Pic, 1903
 Slekten Anthelephila Hope, 1833
 Slekten Chileanthicus Werner, 1966
 Slekten Stenidius La Ferte-Senectere, 1847
 Stammen Microhorini
 Slekten Aulacoderus La Ferte-Senectere, 1849
 Slekten Falsophilus Kejval, 2015
 Slekten Liparoderus La Ferté-Sénectère, 1849
 Slekten Microhoria Chevrolat, 1877
 Slekten Neocrohoria Telnov, 2019
 Stammen Notoxini
 Slekten Hypaspites Ogilby, 1891
 Slekten Leptoprion Myannil & Zaslavskaja, 1985
 Slekten Mecynotarsus LaFerté-Sénectère, 1847
 Slekten Notoxus Geoffroy, 1762 - i Norge:
 Notoxus monoceros (Linnaeus, 1761)
 Slekten Plesionotoxus Chandler, 1978
 Slekten Pseudonotoxus Pic, 1899
 Slekten Squamanotoxus Chandler, 2001

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Telnov, D. Gallery of beetles of the family Anthicidae (Billedgalleri). 

Sandbiller 
Biller formelt beskrevet i 1825
Dyr formelt beskrevet av Jean Théodore Lacordaire